CELEX: 62014TN0573
Language: da
Date: 2014-07-31 00:00:00
Title: Sag T-573/14: Sag anlagt den 31. juli 2014 — Polyelectrolyte Producers Group og SNF mod Kommissionen

17.11.2014   
            
            
               DA
            
            
               Den Europæiske Unions Tidende
            
            
               C 409/45
            
         Sag anlagt den 31. juli 2014 — Polyelectrolyte Producers Group og SNF mod Kommissionen
   (Sag T-573/14)
   2014/C 409/66
   Processprog: engelsk
   
      Parter
   
   
      Sagsøger: Polyelectrolyte Producers Group (Bruxelles, Belgien) og SNF SAS (Andrézieux Bouthéon, Frankrig) (ved advokaterne R. Cana og A. Patsa)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Sagen antages til realitetsbehandling, og der gives sagsøgerne medhold
            
         
               —
            
            
               Den anfægtede afgørelse annulleres, eftersom den fastsætter en ufravigelig koncentrationsgrænse på 100 ppm for restmonomerer.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgerne har med dette søgsmål nedlagt påstand om delvis annullation af Kommissionens afgørelse 2014/256/EU af 2. maj 2014 om opstilling af miljøkriterier for tildeling af EU-miljømærket til bearbejdede papirprodukter (1).
   Til støtte for søgsmålet har sagsøgerne anført tre anbringender.
   
               1.
            
            
               Første anbringende vedrører tilsidesættelse af forordningen om EU-miljømærket (2), idet Kommissionen har fastsat en ufravigelig koncentrationsgrænse på 100 ppm for restmonomerer del 1, kriterium 1, kriterium B3, litra e), i bilaget til den anfægtede afgørelse. Sagsøgerne har gjort gældende, at kravene i det omhandlede afsnit:
               
                           —
                        
                        
                           tilsidesætter artikel 6, stk. 3, i forordningen om EU-miljømærket og samme forordnings bilag I, idet de ikke er fastsat på et videnskabeligt grundlag,
                        
                     
                           —
                        
                        
                           tilsidesætter artikel 6, stk. 1, i forordningen om EU-miljømærket og samme forordnings bilag I, idet de ikke tager hensyn til EU’s seneste strategiske målsætninger på miljøområdet,
                        
                     
                           —
                        
                        
                           tilsidesætter artikel 6, stk. 3, litra b), i forordningen om EU-miljømærket, idet Kommissionen ikke har taget stilling til deres gennemførlighed.
                        
                     
         
               2.
            
            
               Andet anbringende vedrører tilsidesættelse of begrundelsespligten, lighedsprincippet og proportionalitetsprincippet, idet den anfægtede afgørelse:
               
                           —
                        
                        
                           ikke indeholder nogen angivelse af eller begrundelse for de krav, der er fastsat i del 1, kriterium 1, kriterium B3, litra e)
                        
                     
                           —
                        
                        
                           både behandler forskellige situationer ens og behandler ens situationer forskelligt, uden at en sådan behandling er objektivt begrundet,
                        
                     
                           —
                        
                        
                           ikke er nødvendig med henblik på at opnå de formål, der forfølges, og at mindre indgribende foranstaltninger eksisterer.
                        
                     
         
               3.
            
            
               Tredje anbringende vedrører tilsidesættelse af Kommissionens pligt til god forvaltningsskik, idet den ikke har foretaget en omhyggelig og upartisk undersøgelse af alle de relevante faktorer og omstændigheder i forbindelse med vedtagelsen af den anfægtede afgørelse.
            
         
      (1)  EUT 2014 L 135, s. 24. Meddelt under nummer K(2014) 2774.
   
      (2)  Europa-Parlamentets og Rådets forordning (EF) nr. 66/2010 af 25.11.2009 om EU-miljømærket (EUT L 27, s. 19).